ΣΥΓΧΡΟΝΙΣΜΟΣ Antoniscyprus a.k.a "Pligomenos"
ΔΙΑΝΟΜΗ ΑΠΟ ΤΟ: (Quality subs)
ΕΜΠΝΕΥΣΜΕΝΟ ΑΠΟ ΑΛΗΘΙΝΗ ΙΣΤΟΡΙΑ...
ΑΝΤΕΡΣΟΝ, ΝΟΤΙΑ ΚΑΡΟΛIΝΑ 1976
Εδώ στα βόρεια της πολιτείας, τα πράγματα δεν αλλάζουν πολύ.
Με το φθινόπωρο έρχεται και η σεζόν του ράγκμπι.
Όντας παντρεμένη με προπονητή, λογαριάζω τα πράγματα
με νίκες και ήττες.
Με εξαίρεση μια χρονιά.
Ο Τζίμι Κάρτερ δήλωσε ότι αν εκλεγεί
θα κάνει ό,τι είναι δυνατό για να επιφέρει την κάθαρση.
Στον καιρό της Ν.Καρολίνας, το χαμηλό βαρομετρικό...
Όχι, μαμά.
Φύγε απ' τη μέση, παιδάκι μου!
Να πάρει!
Λέαρντ, αγόρι μου, πόσα χρόνια παίζεις για μένα;
-Δύο χρόνια. -Θες να γίνουν τρία;
-Άρχισε να δίνεις προσοχή. -Μάλιστα.
Παίζουμε ως ομάδα, κύριοι.
Αν ένας παίκτης δεν αποδώσει, μπορεί να κοστίσει 6 γιάρδες.
Χάνικατ, τι θα 'λεγες να κάναμε μερικά πους-απ ως ομάδα
ώστε να εμπεδώσουμε την ιδέα;
Ακούσατε τι είπε! Ν' ακούσω πόδια να χτυπάνε!
Σηκώστε τα! Ψηλά τα γόνατα!
Σβέλτα τα πόδια!
Σηκώστε τα! Εμπρός, σηκώστε τα!
Εμπρός, σηκώστε τα ψηλά!
Άντε μπράβο! Πάμε!
ΤΟ ΑΜΥΝΤΙΚΟ ΓΛΙΣΤΡΗΜΑ ΤΟΥ ΘΕΡΙΟΥ ΣΤΟ ΡΑΓΚΜΠΙ
ΓΕΛΟΟΥ ΤΖΑΚΕΤ
Επ, εσύ.
Έχει και για μένα κανένα απ' αυτά τα Χ και Ο απόψε;
-Πώς πάει; -Κοντεύω να τελειώσω.
Γύρισε η Μέρι Έλεν;
Η Μέρι Έλεν είναι στο κρεβάτι εδώ και μια ώρα, Χάρολντ.
Έχετε μια βδομάδα μπροστά σας μέχρι τον αγώνα, ξέρεις.
Έρχομαι αμέσως.
Το πρώτο "έρχομαι αμέσως" της σεζόν.
Έτοιμοι! Φύγαμε!
Εμπρός.
Με ταχύτητα! Η μπάλα παίζει!
Έτοιμοι!
Μπλε, 24!
Έτοιμοι!
Μάζεψε την μπάλα, ρε Αϊνστάιν.
Ναι, εσύ, βλάκα. Κουφός είσαι;
Α μπράβο, μάζεψέ τη.
Πέτα την εδώ.
Εμπρός, πέτα τη!
Τι κάνεις, ρε; Προπονητή!
Πήρε την μπάλα μας.
Τρέξτε πάλι!
-Θα τα πούμε αύριο. -Τα λέμε, Μέρι Έλεν.
Άντε γεια.
Αργά ήρθες.
Γεια σου, μπαμπά.
Προσπάθησα πολλές φορές να τηλεφωνήσω, αλλά μίλαγε.
Η μαμά σου κοιμάται.
Θα τη δω το πρωί, εντάξει;
Καλά.
Καληνύχτα.
Η κόρη σου έγινε δεκτή ως μαζορέτα στο λύκειο, έμαθα.
-Είναι κατενθουσιασμένη. -Πώς να μην είναι. Κι η Λίντα.
Ναι, έτσι λέω.
-Άλλη μια! -Τους έχεις βάλει να τρέχουν;
Χτύπα τη!
Άντε, ρε βλάκα.
Κοίτα δω.
-Συγκέντρωσέ τους. -Μαζευτείτε! Στο γρήγορο!
Λοιπόν, θα μου πει κάποιος τι γίνεται εδώ;
Τι λες, Τζόνι;
Μην το κουνήσει κανείς.
Όχι, όχι, όχι.
Να σε βοηθήσω θέλω.
Θα κόψω την κολλητική ταινία.
Πρέπει να μείνεις ακίνητος. Προσπάθησε να μην κινείσαι.
Μείνε ακίνητος. Κοίτα με.
Μην κινείσαι. Δε θέλω να σε κόψω.
Θεέ μου. Μη φοβάσαι.
Ηρέμησε λιγάκι. Μη φοβάσαι.
Θα το φροντίσω εγώ. Θα σε ξεμπερδέψω.
Εντάξει, είσαι ελεύθερος.
Έχετε κάτι να μου πείτε;
Να πείτε στους δικούς σας ότι αύριο έχει προπόνηση ως αργά.
Η Μέρι Έλεν λέει ότι η ομάδα των μαζορετών έχει αποκτήσει
πέντε-έξι καινούρια πρόσωπα αυτό το τρίμηνο, έτσι δεν είναι;
Και αθλητικός διευθυντής
θα έχει κορυφαία θέση στην πυραμίδα στους προκριματικούς.
Όχι, παίζουμε!
Χάρολντ, δεν περνάς να δεις τι χαΐρια κάνει η κόρη σου;
Ναι, καλά.
Έχεις τηλεφωνήματα, μπαμπά.
Από ποιον;
Απ' τους γονείς του Μπόμπι, από το Φρανκ Κλέι. Τα έχω σημειώσει.
-Τι τους είπες; -Ότι θα τους τηλεφωνήσεις.
Αποφάσισες τι θα κάνεις με αυτά τα παιδιά;
Όχι ακόμα.
Οι πιο πολλοί δεν πρέπει να 'χουν ξανακάνει κάτι τέτοιο.
Δεν ήσουν εκεί να δεις το ύφος εκείνου του νεαρού, Λίντα.
Ήταν κατατρομαγμένος.
ΛΥΚΕΙΟ ΧΑΝΑ
Προπονητή.
Μπορώ να σε απασχολήσω για λίγο;
Να με συγχωρείτε.
Σου το έχει αρνηθεί ποτέ κανείς, διευθύντρια Ντάνιελς;
Απ' όσους δουλεύουν εδώ, κανείς.
Και σκοράρει!
-Τι μπορώ να κάνω για σένα; -Είχαμε ένα περιστατικό χθες.
Μάλιστα, είχαμε.
Το έχεις τακτοποιήσει;
Ας πούμε ότι η προπόνηση σήμερα δε θα 'ναι απ' τις πιο σύντομες.
Χαίρομαι.
Ξέρεις, Χάρολντ,
αυτό το αγόρι περνά από δω με το καρότσι πολύ καιρό τώρα
και κοιτάζει τη δουλειά του.
Δεν έχει βλάψει ποτέ κανένα.
Θέλω να μείνουν έτσι τα πράγματα.
Το εκτιμώ αυτό.
Δε θέλω την μπάλα.
Θέλω μόνο να σου πω ότι λυπάμαι γι' αυτό που έγινε.
Πιστεύω ότι έπρεπε κάποιος να σου το πει αυτό.
Δε θέλω την μπάλα. Κράτα τη.
Δεν τη φέρνεις απ' την προπόνηση;
Θα σου βρω κάτι να κάνεις. Ίσως μπορείς να μας βοηθήσεις.
Δε θα συμβεί τίποτα, παιδί μου.
Σου το υπόσχομαι.
Θα τα πούμε αργότερα. Εντάξει;
Για ελάτε, εσείς οι εννιά.
Ξέρετε ποιοι είστε.
Πηγαίνετε εκεί κάτω.
Βγάλτε τα προστατευτικά. Παραταχτείτε στη γραμμή.
Εμπρός! Άντε μπράβο!
Λοιπόν,
τι θέλεις να κάνεις;
Θα τους βάλω να τρέχουν.
Για πόσο;
Μέχρι να πω να σταματήσουν.
Στη γραμμή! Εκεί θα μείνετε.
Έτοιμοι.
Ως τη γραμμή.
Μην τα παρατάτε!
Μέχρι τη γραμμή!
Γεια.
-Ήταν κουραστική μέρα; -Ναι.
Εσύ πώς τα πήγες;
Κουράστηκα.
Οι βαθμοί της Μέρι Έλεν λένε ότι ξεκίνησε καλά στη λογοτεχνία.
-Δεν τα καταφέρνει στα μαθηματικά. -Στη λογοτεχνία καλά πάμε, πάντως.
Έλα τώρα, Χάρολντ.
Είναι κρίμα να χάνει ένας γονιός μια συνάντηση με τους καθηγητές.
Είναι όμως χειρότερο όταν ο ίδιος γονιός είναι καθηγητής.
Αν είναι καθηγητής, ξέρει πώς τα πάει το παιδί του.
Τι πράγμα;
Πες μου ότι ξέχασες να πας.
Ξέρεις ότι έπρεπε να τακτοποιήσω τους πιτσιρικάδες.
Ναι, τους πιτσιρικάδες.
Δεν μπορείς να βρεις χρόνο γι' αυτούς και για την κόρη σου;
Άσε το κήρυγμα. Θα πάω να δω την καθηγήτρια, να νιώσεις καλύτερα.
Να νιώσω εγώ καλύτερα; Δεν έχει να κάνει με μένα.
Είναι στην προτελευταία τάξη.
Δηλαδή έχει αυτή τη χρονιά και την επόμενη.
Και μετά πάει, έφυγε.
Η ΧΡΟΝΙΑ ΤΩΝ ΤΖΑΚΕΤΣ
Πάμε!
-Είσαστε έτοιμοι; -Μάλιστα!
Μάλιστα!
Κλείστε τα μάτια σας για λίγο.
Θέλω να αφουγκραστείτε.
Τ' ακούτε αυτό;
Φανταστείτε πώς θα ηχεί αφού κάνουμε τη δουλειά μας απόψε.
Και μετά
θέλω να φανταστείτε πώς θα νιώθετε τότε.
Θέλω να φανταστείτε τον άνθρωπο που θα 'χετε απέναντί σας.
Τον βλέπετε;
Αν βάλετε τα δυνατά σας σε κάθε πλέι, θα τους νικήσετε.
Αν παίξετε με εξυπνάδα, θα προλάβετε τη σκέψη του.
Αν παίξετε με καρδιά και ήθος
και δώσετε στους συμπαίκτες σας τα πάντα σε κάθε πλέι
θα φύγετε απ' το γήπεδο και θ' αξίζετε να λέγεστε ομάδα.
Ας παίξουμε με καμάρι για το Χάνα και με πίστη ο ένας για τον άλλο.
Εσείς κερδίστε τις μάχες σας
κι εμείς τον πόλεμο.
Άντε λοιπόν να το γλεντήσουμε και να κάνουμε παιχνίδι!
ΕΜΠΡΟΣ ΤΖΑΚΕΤΣ!
Οι Γέλοου Τζάκετς του Χάνα!
Εμπρός, Τζάκετς!
Το σουτ είναι ψηλό και βαθύ,
που έστειλε τον Τζόνι Κλέι των Τζάκετς στη γραμμή τέρματος.
Ο Κλέι πίσω απ' τους αμυντικούς. Βγαίνει απ' τη δεξιά πλάγια γραμμή.
Πάμε! Πάμε!
Πήγαινε εκεί πάνω!
Τελικά τον έσπρωξαν εκτός ορίων στη γραμμή των 42 γιάρδων.
Πάσαρε δεξιά στις 63. Εμπρός.
Πάμε!
Πρώτη προσπάθεια και 10 για τους Τζάκετς.
Πίσω πάσα στο Μάρκουμ.
Βρίσκει το Χόκινς στα δεξιά. Η πρώτη προσπάθεια υπέρ των Τζάκετ.
Εδώ ελάτε.
Τριάντα έξι.
Όταν πιάσεις την μπάλα, μόνο την πλάτη σου θέλω να βλέπω.
Μπρος.
Η μπάλα στον Κλέι.
Βρίσκει κενό. Τώρα βγαίνει απέξω. Προσπερνά τα μαρκαρίσματα.
-Ψηλά στο γήπεδο. Γρήγορα! -Μπορεί να φτάσει στο τέρμα.
-Γκολ για το Χάνα! -Ναι!
Με 30 γιάρδες, ο Τζόνι Κλέι δίνει προβάδισμα στους Τζάκετς!
Μένουν λιγότερο από δύο λεπτά.
30 γιάρδες, αγόρι μου!
Τέτοιο παιχνίδι κάνουμε μεις!
ΤΖΑΚΕΤΣ - ΦΙΛΟΞΕΝΟΥΜΕΝΟΙ 20 - 14
ΚΟΥΡΕΙΟ
-Καλησπέρα, παιδιά. -Γεια σου, προπονητή.
-Χάρολντ. -Χάνικατ.
Ντελ. Ντον.
Κερτ. Ντένις.
Δέκα λεπτά έχω που έφτιαξα καφέ. Γέμισες την πρώτη κούπα.
Εντάξει.
Τι να πω,
δεν τους λιώσαμε κιόλας,
αλλά δεν ήταν κι άσχημα για αρχή της σεζόν.
Φρανκ, ο γιος σου, ο Τζόνι, έδωσε ρέστα στο τρέξιμο.
Δώσ' του την μπάλα κι αυτός θα σε βγάλει ασπροπρόσωπο.
Πρόσεξα όμως μερικές αδυναμίες.
Αυτά είναι τα παιδιά που θα μας ξαναβάλουν στο πρωτάθλημα;
Έλα, Κλάιβ. Είναι κομματάκι νωρίς για τέτοιες κουβέντες.
Μαθαίνω ότι το Ίσλι έχει σβέλτους παίκτες εφέτος.
Θα το δούμε την άλλη βδομάδα.
Έχεις κατά νου πιο πολλές πάσες;
Πολλά έχω κατά νου.
Το τελευταίο που χρειάζεται είναι ένας σωρός ερωτήσεις.
Ειδικά μετά απ΄το καλό παιχνίδι που έκαναν οι νεαροί μαζί του.
Τους ξεσηκώσαμε, έτσι, Ντον;
Και πώς θα νικήσεις το λύκειο του Ίσλι την Παρασκευή;
Φρανκ, αν σου το έλεγα αυτό,
εσείς εδώ δε θα 'χατε θέμα συζήτησης για τη βδομάδα.
Ωραίος ο καφές σου απόψε, Ντελ.
Ευχαριστώ.
Εμπρός, πιο γρήγορα!
Μπράβο!
Χάνικατ.
Έλα.
Βλέπεις αυτό το νεαρό εκεί;
Τι να θέλει, λες;
Δεν ξέρω.
Έλα, Σπόλντιγκ, γύρω γύρω!
Μπορεί και να διψάει.
Άντε, πήγαινε.
Πέντε λεπτά.
Πιείτε νερό και χωριστείτε.
Τι κάνεις;
Ναι, εσύ. Όχι, στάσου. Μη φοβάσαι.
Δε θα σ' αγκαλιάσω, ησύχασε.
Σου 'χω λίγο νεράκι, βλέπεις;
Θα σου αφήσω κάτι.
Κατιτίς απ' τον προπονητή Τζόουνς.
Έχεις όνομα, αγόρι μου;
Δε θα μου μιλήσεις, έτσι;
Καλά.
Έλα λοιπόν, πίεσέ το.
Έτοιμοι!
Μπράβο, Τζάστιν.
Μαζευτείτε!
Γεια.
Χαίρομαι που πέρασες.
Σ' ευχαριστώ. Πώς σε λένε;
Δεν έρχεσαι μέσα;
Έχω παραγγείλει χάμπουργκερ.
Πάρε το καρότσι σου κι έλα.
Έχει ωραία χάμπουργκερ.
Σ' αρέσει η μουσική. Ωραία.
Κοίτα ποιος ήρθε.
Χωρίς κέτσαπ και κρεμμύδι.
Ευχαριστώ.
-Σου είπε το όνομά του; -Δε μιλάει και πολύ.
Τ' αρέσει το ραδιόφωνό σου.
Ράδιο.
Ράδιο, είπες;
Το 'χω και κάθεται.
Πάρ' το δικό σου.
Τ' άκουσες αυτό,
Ράδιο;
Ο κος Χάνικατ λέει ότι μπορείς να το πάρεις σπίτι σου, αν θες.
Πεινάς;
Θα 'θελες ένα χάμπουργκερ;
Θες και κάτι για να πάει κάτω; Ζύθο από ρίζες; Κόκα;
Κόκα.
-Ο άνθρωπος ξέρει τι θέλει. -Θα το έχεις.
Λοιπόν,
κατά πού πέφτει το σπίτι σου;
Δε λέω όχι σ' ένα σταθμός που παίζει καλή κάντρι.
Αλλά κι αυτό δε μου κακοπέφτει.
Ξέρεις, τα παιδιά με λένε προπονητή Τζόουνς.
Προπονητή Τζόουνς.
Εσύ λέγε με όπως θες, όταν το αποφασίσεις.
Εντάξει;
Ελπίζω ότι μπορείς να περάσεις απ' την προπόνηση αύριο.
Την ίδια ώρα. Εντάξει;
Θα τα πούμε τότε, εντάξει;
Καλησπέρα σας, κυρία μου.
Είμ 'ο προπονητής Τζόουνς, στην ομάδα του λυκείου Χάνα.
Έφερα το γιο σας ως το σπίτι.
Έλα μέσα τώρα, καλό μου.
Κοίτα.
Γεια σου.
-Κοίτα. -Ώστε βρήκες κι άλλο ένα.
Κοίτα.
Δες τι ωραίο.
Αυτός σου το έδωσε;
Ναι. Ο προπονητής Τζόουνς.
Κοίτα αυτό.
Είναι καλός άνθρωπος;
Ναι.
Ώρα να πλυθείς για να φας. Πείνασες;
-Ναι. -Σου 'φτιαξα ψωμί στο τηγάνι.
Άντε να πλυθείς για να φας.
Έτοιμοι!
Μαζευτείτε!
Σβέλτα!
Σβέλτα είπα!
Μαζευτείτε. Κάνατε καλή δουλειά. Κάνατε καλή προπόνηση.
Έχουμε πολλά να σκεφτούμε.
Η ομάδα του Ίσλι είναι σβέλτη.
Άμυνα, μαρκάρισμα. Δεν πρέπει να τους αφήνουμε να βγαίνουν.
Επίθεση, έλεγχο της μπάλας. Θα αποκρούουμε τους επιθετικούς.
Και κάτι ακόμα.
Βλέπετε εκείνο το νεαρό;
Κάποιοι από σας τον γνωρίζουν. Ακούει στο όνομα Ράδιο.
Θα μας βοηθάει για λίγο καιρό.
Δε θα έχουμε πρόβλημα μ' αυτό.
Όχι, κύριε.
Πες το σύνθημα, Ντάνι.
-Ένα, δύο, τρία! -Να νικήσουμε το Ίσλι!
-Τι κάνει αυτός; -Έτσι μπράβο. Ψηλά τα γόνατα.
Δες τον.
Εκείνο! Εκείνο!
Πρόσεχε.
Συγγνώμη.
Με συγχωρείς, Τζόνι.
Με συγχωρείς.
Εντάξει είσαι.
Χάνα!
Τι στο διάολο γίνεται εκεί;
Οι Τζάκετς προσπαθούν να συντονιστούν. Πίσω πάσα στο Μάρκουμ.
Έκλεψαν την μπάλα!
ΤΟ ΙΣΛΙ ΧΤΥΠΆ ΤΟΥΣ ΤΖΆΚΕΤΣ ΜΕ 31-20
ΤΟ ΛΥΚΕΙΟ ΧΑΝΑ ΧΑΝΕΙ ΓΙΑ ΤΡΙΤΗ ΣΥΝΕΧΗ ΦΟΡΑ
Μην τα παρατάτε!
Εμπρός!
ΤΟ ΧΑΝΑ ΣΥΝΤΡΙΒΕΙ ΤΟ ΝΤΑΝΙΕΛ ΜΕ 27-15
Ωραίο αυτό. Μ' άρεσε.
Γεια σας, παιδιά.
Ωραία η παράστασή σου απόψε.
Αναρωτιέμαι αν έχεις πρόγραμμα για το ράγκμπι ή κοινωνική λέσχη.
Πρέπει να μιλήσω στη μαμά σου. Δε σε πειράζει.
Εκεί κάθεται.
-Γεια σου, μαμά. -Έχω ένα σάντουιτς για σένα.
-Έρχομαι αμέσως. -Εντάξει, μαμά.
Κυρία μου.
Θα μπορούσαμε να πάρουμε αύριο το γιο σας στο πούλμαν της ομάδας;
Έχουμε αγώνα.
Αυτό που του έκαναν τα αγόρια σας ήταν λάθος,
αλλά δεν περιμένω να επανορθώσετε εσείς.
Τα αγόρια τον έχουν συμπαθήσει.
Δεν παύουν να 'ναι αγόρια όμως.
Θα τον προσέχω.
Εγώ δεν έχω αντίρρηση.
Δε θέλω να φανώ αδιάκριτος,
αλλά έλπιζα
ότι θα μπορούσα να σας ρωτήσω τι πρόβλημα έχει ο γιος σας.
Οι γιατροί δεν το προσδιόρισαν.
Είπαν ότι είναι σαν όλους, αλλά λίγο πιο αργός στη σκέψη.
Έχω κι ένα μεγαλύτερο γιο, το Γουόλτερ. Είναι μια χαρά.
Και ο πατέρας τους;
Πάει καιρός που τον χάσαμε.
Λυπάμαι.
Όλα θα 'χουν πέσει επάνω σας.
Έχω δεκάωρες βάρδιες στο νοσο- κομείο. Κάποιες μέρες πιο πολύ.
Έτσι, τη μισή μέρα αναρωτιέμαι πού βρίσκεται
και ανησυχώ όλη τη μέρα.
Γιατί μια δικαιολογία φτάνει για να τον κλείσουν σε ίδρυμα.
Ο Τζέιμς είναι καλό παιδί. Έχει καλή καρδιά.
Μόνο που ο κόσμος δεν μπαίνει στον κόπο να το δει.
Ο Τζέιμς.
Τζέιμς Ρόμπερτ Κένεντι.
Σας ευχαριστώ, κυρία μου.
Όχι, δε θα μπει στο πούλμαν.
Δεν είναι μαθητής, Χάρολντ.
Ούτε την ηλικία του δεν ξέρεις.
Έχει μια αναπηρία για την οποία δεν ξέρουμε τίποτα.
Κι αν πάθει κάποια κρίση;
Δεν είν' αυτός που θα πάθει κρίση.
Δεν είν' αυτός ο λόγος.
Αν λες ότι ανησυχώ υπερβολικά
που οι μαθητές μου θα είναι μ' έναν μαύρο με βαριά αναπηρία,
σε διαβεβαιώ ότι ανησυχώ.
Όχι μόνο για τους μαθητές μου.
Δεν ξέρω αν βοηθάμε κάποιον
ή αν τον χρησιμοποιούμε σαν εξιδανικευμένη μασκότ.
Με ξέρεις πολύ καλύτερα.
Είναι μούτρα για αγώνα αυτά;
Κομμένα τα χαμόγελα. Το νου σας στο παιχνίδι.
-Προπονητή Τζόουνς. Βρέχει πολύ. -Ράδιο.
-Θα 'ναι όλα μουσκίδι. -Ναι, βέβαια.
Άκουσε, δε θα σε πάρουμε μαζί.
Κάποιοι δε συμφωνούν να έρθεις.
Δεν καταλαβαίνουν ακόμα αλλά θα καταλάβουν. Πίστεψέ με.
Λυπάμαι.
Λυπάμαι πολύ.
Θα τα πούμε αύριο. Εντάξει;
Στον τοπικό αθλητισμό,
οι Γέλοου Τζάκετς πηγαίνουν ως το Γουέιντ Χάμπτον απόψε.
Με 4 νίκες, 4 ήττες, πρέπει να κερδίσουν και τους δύο αγώνες
για να μπουν στους τελικούς.
Μπαίνουμε στην τέταρτη περίοδο.
Οι Γέλοου Τζάκετς ακολουθούν βαθμολογικά όλη νύχτα,
αλλά όχι σε απόσταση βολής, ακολουθώντας 14 με 13.
Ο Μάρκουμ δίνει το σήμα.
Πίσω πάσα.
Ανολοκλήρωτη προσπάθεια.
Η δεύτερη προσπάθεια. Μένει χρόνος για μια τελευταία δοκιμή.
Και μπήκαμε στο τελικό πλέι. Πάνω απ' τη μέση του γηπέδου.
5, δέκα γιάρδες. Πρώτη προσπάθεια για τους Τζάκετς.
Οι Τζάκετς θα αποπειραθούν γκολ περιοχής για τη νίκη.
Μένει λιγότερο από ένα λεπτό.
Αρπάζει την μπάλα. Κλοτσάει.
Μάταια!
Οι έσχατες προσπάθειες των Τζάκετς δεν ευοδώνονται.
Τελικό σκορ: Γουέιντ Χάμπτον, 14, Χάνα, 13.
ΤΟ ΚΑΦΕ ΤΟΥ ΛΕΝΙ
Ορίστε. Πάρε ένα κουτάλι.
Θα μαζέψω μερικά πράγματα.
Ευχαριστώ, Γκρέις.
Τι γλυκό έχετε σήμερα;
-Δεν τελείωσα. -Μη μιλάς μπουκωμένος.
Πίτα ροδάκινου και μούρων.
Τι θα πάρεις, Ράδιο;
Και τις δύο.
Φέρε κι απ' τις δύο. Και για μένα άλλον έναν καφέ.
Ναι, θέλω και τις δύο.
-Κοίταξέ με, Ράδιο. -Θέλω την πίτα μου.
Έπεσε μουστάρδα στο μάγουλό σου. Θα τη σκουπίσω εγώ.
Ορίστε.
Κοντεύει να τελειώσει η σεζόν.
-Το ξέρεις, έτσι δεν είναι; -Άλλος ένας αγώνας.
Ναι. Άλλος ένας αγώνας.
Δε θα στεναχωρηθείς, έτσι;
-Πού είναι οι πίτες μου; -Μην ανησυχείς, έφτασαν.
Σου τις φέρνει. Μη φοβάσαι.
-Μ' αρέσουν και οι δύο. -Πήρε την παραγγελία σου.
Το ράγκμπι. Αυτό μ' αρέσει.
Κάποιοι από μας λυπηθήκαμε πολύ που δε σε πήραμε στο πούλμαν.
Θα επανορθώσουμε γι' αυτό.
Πώς θα το κάνετε αυτό;
Οι Γέλοου Τζάκετς του Χάνα!
Τζάκετς!
Αυτό είναι!
Περνάμε ωραία. Καλός ο αγώνας.
Το αντίπαλο Γουεστσάιντ ανάβει τα αίματα των οπαδών του Χάνα.
Αν νικήσει, το Χάνα θα έχει 5 νίκες και 5 ήττες
κι αν και θα απέχει από τις ελπίδες στην αρχή της σεζόν
θα διασώσει την υπερηφάνεια της ομάδας του.
Φύγαμε. Φύγαμε.
Εντάξει, 4 δεξιά, 24 πλάγια και περιστροφή.
-6 γιάρδες απ' τη γραμμή των 40. -Ωραίο αυτό, προπονητή.
-Θα δούμε. -Έτοιμοι!
Περιστροφή, είπαμε!
Περιστροφή!
Έλα δω.
Προδίδει το πλέι!
Η άμυνα του Γουεστσάιντ άκουσε, και φέρνει δύο πλάγιους αμυντικούς.
-Ντάνι, σταμάτησέ το. -Περιστροφή!
Ο Τζόουνς ζητάει τάιμ άουτ αλλά ο Μάρκουμ δεν τον ακούει.
Ο Μάρκουμ δεξιά, πασάρει στο Χιλ απ' τα πλάγια και περιστροφή.
Συντρίβεται στην πίσω περιοχή και προσπαθεί να κρατήσει την μπάλα.
-Η μπάλα ξανά στο Γουέστσαϊντ! -Στο διάτανο!
Έλα!
Εμ, βέβαια. Ήξεραν το πλέι!
Αμυντικοί, ορμήστε.
Δεν πρέπει να αφήνεις να μάθει η άλλη ομάδα το πλέι μας.
Μα πώς να το μάθει;
Για τ' όνομα του Θεού.
Έτοιμοι! Δώσε πάσα!
Ο Σνεντ πασάρει για το Γουεστσάιντ.
Σπάει, μα πέφτει σημαιάκι στην πίσω γωνία των Τζάκετς.
Όχι!
-Τον έβαλες πίσω, προπονητή. -Πλάκα μου κάνεις;
-Ήταν λάθος απόφαση και το ξέρεις. -Πρέπει να κάνεις πίσω.
-Μην το κάνεις. -Ήταν δειλή απόφαση.
-Δεκαπέντε ακόμα! -Έλα!
Κι άλλη τεχνική ποινή για τον Τζόουνς.
-Κότα! -Άλλα 15. Πίσω απ' τη γραμμή.
Κότα!
-Χάνικατ! Πάρε τον Ράδιο έξω! -Πάρε τον πίσω!
Αντιαθλητική συμπεριφορά!
Τρίτη τεχνική ποινή στον πάγκο των Τζάκετς.
Καταστραφήκανε εκεί κάτω.
Πάρ' τον έξω, Χάνικατ.
Πόσα σημαιάκια έχεις; Σου 'χει μείνει και καμία;
-Πάρτε τον πίσω! -45 γιάρδες.
-Πάει η βραδιά μου. -Έλα, Ράδιο.
Έλα, φίλε. Πάμε.
Θα 'ρθει και σε μένα η μπάλα;
Να μην ακούσω κουβέντα χωρίς την άδεια του προπονητή.
Κάθισε κάτω, Κλέι.
Πάρε την μπάλα σου.
Τώρα που τακτοποιήθηκε αυτό...
Οι Τζάκετς προσπαθούν να ισοφαρίσουν στην τέταρτη περίοδο.
Δυνάμωσαν στο 2ο ημίχρονο και ακολουθούν με 4 πόντους.
Και οι Τζάκετς επιτίθενται.
Τον έφαγε!
Δώσ' του!
Η μπάλα πίσω στους Τζάκετς για μια τελική επίθεση.
Ο Μάρκουμ με την μπάλα. Πασάρει στο Σμολς.
Αποκρούει το μαρκάρισμα. Γκολ για τους Τζάκετς!
Μπράβο. Έλα δω.
Δεξιά πλευρά, πάνε αριστερά. 24 θέση Z. Πάρτε τον έλεγχο τώρα.
Χάνικατ,
έχω καλό προαίσθημα.
Καλό προαίσθημα.
Έτοιμοι!
Ο Μάρκουμ κάνει προσποίηση και παίρνει πίσω πάσα.
Φαίνεται δύσκολο.
Ο Μίτσελ είναι ακάλυπτος.
Γκολ για τους Γέλοου Τζάκετς!
-Ωραίο αυτό! -Τι σου έλεγα;
Σε λιγότερο από ένα λεπτό, το Χάνα πέρασε το Γουεστσάιντ.
μ' ένα γκολ 37 γιάρδων.
Αυτό είναι παιχνίδι. Μπράβο σας.
Ησυχάστε τώρα κι ακούστε.
Ήταν μια πολύ καλή ομαδική προσπάθεια. Πολύ καλή επιστροφή.
Παίξατε με την ψυχή σας. Είμαι περήφανος για σας.
Χάνικατ.
Για τη στήριξή του σ' όλη τη σεζόν, ιδιαίτερα απόψε,
η μπάλα
πηγαίνει στο Ράδιο.
-Θα μου δώσετε ένα αυτόγραφο; -Και βέβαια.
-Ορίστε. -Ευχαριστώ.
-Τι κάνεις; -Είμαι πολύ καλύτερα τώρα.
Θες να το πάρω στο σπίτι απόψε;
Μόνο ένα έχεις;
-Είχα πολλά για να διαλέξω. -Μη μου πεις.
-Θα πας στο κουρείο; -Μάλλον. Δε θα πληγωθώ πολύ.
Μην ξεχάσεις να φέρεις και λίγη αντιαθλητική συμπεριφορά σπίτι.
Εντάξει.
-Καλησπέρα, παιδιά. -Χάρολντ.
-Ερβ. Κλάιβ. -Ωραία νίκη απόψε.
-Θα φτιάξω φρέσκο καφέ. -Δε χρειάζεται, Ντελ.
Ξέρω ότι 5 νίκες και 5 ήττες δεν ήταν αυτό που θέλαμε,
αλλά είδα κάποια πράγματα που μπορούμε ν' αξιοποιήσουμε.
Τα παιδιά προσαρμόστηκαν καλά στο ημίχρονο
κι ο Μάρκουμ κατάφερε να δώσει ώθηση στους επιθετικούς.
Αυτό να λέγεται.
Είμ' υπερήφανος για όλους τους.
Είναι χαρά η ήττα του Γουεστσάιντ και ειδικά στον τελευταίο αγώνα.
Δεν πάει καιρός που κερδίζαμε σχεδόν πάντα.
Θέλεις να πεις κάτι, Φρανκ;
Παραείναι καλή η ομάδα μας για να χάνουμε τους μισούς αγώνες.
Κανείς άλλος;
Μιλήστε ελεύθερα.
Αν δεν πρόκειται να πει κανείς τίποτα, θα πω εγώ.
Έχεις μια ενόχληση που πρέπει να τακτοποιήσεις.
Ενόχληση;
Αυτό λέτε ότι είναι ο Ράδιο;
Όσο γι' αυτό, να 'σαι βέβαιος.
Έλα τώρα, Φρανκ.
Ξέρετε, θα κάνω τη χάρη σε όλους μας
και θα σας αφήσω να τελειώσετε τον καφέ μόνοι.
Έχεις φτιάξει και καλύτερο καφέ.
Λυπάμαι, προπονητή.
Τώρα βρήκες να 'ρθεις.
Δειλέ.
Να μην είμαι μες στα πόδια σου.
Πώς πήγε;
Τόσο καλά, ε;
Φοβάμαι ότι αποκτήσαμε ένα δυσαρεστημένο σπόνσορα.
Τον τραπεζίτη, το Φρανκ;
Έχει πρόβλημα με το γεγονός ότι ο Ράδιο είναι στον πάγκο.
Εσύ τι γνώμη έχεις;
Η απόφαση είναι δική σου.
Πώς τα πάει η ομάδα του μπάσκετ;
Μια χαρά, όσο είναι υγιής ο Τζόνι. Γιατί;
Για να βρει απασχόληση ο Ράδιο.
-Χρειαζόμαστε λίγη βοήθεια. -Χαίρομαι.
Θα τα πούμε τη Δευτέρα.
ΛΥΚΕΙΟ ΧΑΝΑ ΛΥΚΕΙΑΚΟ ΡΑΓΜΠΙ
Τι έφερες πάλι, αγόρι μου;
Μπάλα του ράγκμπι.
Ο προπονητής Τζόουνς σ' την έδωσε;
Ναι.
Για στάσου.
Τι συμβαίνει;
-Τελειώσαμε. -Έλα, τώρα.
Ξέραμε ότι η σεζόν θα τελείωνε κάποτε. Έτσι;
Κοίτα όμως τι πήρες.
Μια μπάλα
κι ένα φούτερ.
Και δες εδώ. Τι είν' όλ' αυτά.
Δες εδώ πράγματα.
-Αυτός είν' ο Ράδιο. -Ναι.
Το φθινόπωρο θα φτάσει πριν καν το καταλάβεις.
Σου το υπόσχομαι.
Αγκάλιασε τη μαμά τώρα.
Τι είν' αυτό;
Θέλω μια αγκαλιά.
Είμαι πάντα εδώ για σένα.
Ο νεοεκλεγμένος πρόεδρος Κάρτερ συναντήθηκε με τον πρόεδρο Φορντ.
Θα συναντηθεί επίσης με τον διευθυντή της CIA, Τζορτζ Μπους.
Η Νιου Γιορκ Ποστ πωλήθηκε στον Αυστραλό εκδότη Ρούπερτ Μέρντοχ.
Καλημέρα, κορίτσια.
Ο Ρέτζι Τζάκσον υπέγραψε πενταετές συμβόλαιο
με τους Νιου Γιορκ Γιάνκις.
Γεια σου, Νικόλ.
Προπονητή Τζόουνς.
Καλημέρα, Λου.
Τι σε φέρνει στα μέρη μας;
Αφού δεν περνάς απ' το γραφείο, είπα να σου κάνω εγώ επίσκεψη.
-Πώς πάει; -Όλα καλά. Γιατί;
Ένα πουλάκι μου είπε ότι ο κος Κένεντι ήταν μαζί σου στο κτίριο.
Αυτό αληθεύει.
Το αντιλαμβάνεσαι ως πρόβλημα;
Είναι άλλο να περισπά την προσοχή σ' έναν αγώνα
κι άλλο να περισπά την προσοχή στη σχολική αίθουσα.
Θέλω να 'ναι μαζί σου συνέχεια.
Μάλιστα.
Ι-Ο.
"Ράδιο".
Έτσι γράφεται.
Θέλεις να δοκιμάσεις;
Θέλεις να το κάνεις;
Είναι εύκολο. Παίρνεις την κιμωλία και γράφει μόνη της.
Εντάξει, δε χρειάζεται να το κάνουμε τώρα.
Ράδιο.
Με μούρο και κολοκύθα σήμερα. Πίτα, όχι γλυκό.
Και τις δύο.
Προπονητή Τζόουνς, σας ζητούν στο γραφείο.
Συνεχίστε να γράφετε.
Ράδιο, πρόσεχέ τους όσο λείπω.
Έχε το νου σου.
Μη μιλάτε.
Πόσον καιρό θα λέγατε ότι ο κος Κένεντι
μπαίνει σε σχολική αίθουσα;
Περίπου ένα μήνα.
Και με ποια συλλογιστική;
Τα πήγαινε καλά με την ομάδα. Δεν έβρισκα τίποτα κακό σ' αυτό.
Κε Τάκερ, έχετε ένα έργο,
αλλά αξίζει τόση φασαρία το ότι έβαλα το Ράδιο στην τάξη;
Αυτό θα ήθελε να μάθει και η διεύθυνση του σχολείου.
Πρόκειται για ένα νεαρό που πέρασε ολόκληρη τη ζωή του
περιπλανώμενος στους δρόμους.
Κάτι που διαφέρει κατά πολύ από ένα δημόσιο σχολείο, σωστά;
Αυτό δεν είναι και το ζήτημα;
Κε Τάκερ,
έχω αντίληψη του κινδύνου που διατρέχουμε να προκληθεί ζημιά.
Ο Χάρολντ θα βεβαιώσει ότι η λίστα αναμονής είν' από τις μεγαλύτερες.
Είμαι βέβαιος γι' αυτό.
Το ζήτημα όμως είναι ότι κανείς από μας δεν έχει πείρα
μ' έναν καθυστερημένο άντρα να τριγυρνά ανάμεσα στους μαθητές.
Ο κίνδυνος είναι πολύ μεγάλος.
-Έχετέ το υπόψη σας, παρακαλώ. -Θα το έχω.
Κα Ντάνιελς.
-Κε Τζόουνς. -Σας ευχαριστώ, κε Τάκερ.
Μ' έφερες σε πολύ άσχημη θέση.
Υποθέτω πως ναι, Λου. Μα ο Ράδιο δε θα κάνει τίποτα.
Χάρολντ.
Γιατί στο καλό το κάνεις αυτό;
Για τον ίδιο λόγο που το κάνεις κι εσύ.
-Άμυνα. -Άμυνα. Πάμε.
-Τι κάνεις; -Ωραία.
Φαίνεται ότι τα πάει μια χαρά.
Όσο υπάρχει μια μπάλα, ναι.
Εσύ τι κάνεις;
Με ξέρεις, Χάνικατ.
Όταν ζυγώνουν τα Χριστούγεννα, μετράω τις μέρες ως τη νέα σεζόν.
Δες τον, Χάνικατ.
Δεν πάει πολύς καιρός που δεν του 'παιρνες λέξη.
Καμιά φορά το νοσταλγώ αυτό.
Το έβαλα. Μ' άρεσε αυτό.
Εντάξει, μαζευτείτε.
Θα το σηκώσω εγώ.
-Εμπρός -Κα Τζόουνς.
-Ο Ράδιο είμαι. -Γεια σου, Ράδιο.
Είν' εκεί ο προπονητής;
Μια στιγμή, θα τον φωνάξω. Χάρολντ!
Μαμά, είδες το κοκαλάκι μου;
-Το κόκκινο κοκαλάκι μου. -Ναι, στο πλυντήριο.
Χάρολντ!
Ράδιο, θέλεις βοήθεια;
Τι παντελόνι να φορέσω;
Δε σου 'βγαλε ρούχα η μαμά;
Όχι, δεν είν' εδώ.
Δουλεύει απόψε.
Διάλεξε κάτι και φόρεσέ το. Σίγουρα θα 'ναι μια χαρά.
-Είναι μεγάλη βραδιά. -Θα στολίσουμε το δέντρο.
-Έτσι δεν είναι; -Έτσι.
Πιάσε κάτι και φόρεσέ το.
Χάρολντ!
Ο Ράδιο είναι;
Πώς σου φαίνεται αυτό;
-Πες του ότι είναι μια χαρά. -Μια χαρά είναι, Ράδιο.
Καλά. Ο Ράδιο θα το φορέσει.
Βάλε το εκεί.
Είναι μεγάλος εκεί μέσα ο Ράδιο.
Μεγάλος ο Ράδιο.
-Πάω να πάρω ένα μπισκότο. -Μη φας πολλά, όμως.
Καλά.
-Κάτι για το Ράδιο, από μας. -Ωραία, ευχαριστούμε πολύ.
-Ευχόμαστε καλά Χριστούγεννα. -Καλά Χριστούγεννα.
-Θα πάω τα δώρα στο Ράδιο. -Και βέβαια.
-Θα πάω με την Κάρολιν. -Ευχαριστώ.
-Σάρωσε τα δώρα εφέτος. -Ναι.
Ευχαριστώ. Καλά Χριστούγεννα.
Καλά Χριστούγεννα, προπονητή.
Καλά Χριστούγεννα, ευχαριστώ.
-Μπαμπά. -Γεια σου, γλυκιά μου.
Αυτά απ' το μαγαζί του Γουάγκνερ. Στέλνει μπλούζες για το Ράδιο.
Ωραία, ευχαριστώ.
Είναι ωραίο που παρακινείς τον κόσμο να βοηθά το Ράδιο.
Τελειωμό δεν έχουν αυτοί που τον λυπούνται.
Δε ζητάω να τον λυπούνται.
Είναι το μόνο που δε χρειάζεται.
Άκουσε, Μέρι Έλεν,
δεν είχαμε πολλές ευκαιρίες να τα πούμε τελευταία.
Υπήρξαν πολλές ευκαιρίες, μπαμπά.
Απλώς δεν τις εκμεταλλεύεσαι.
Δεν πειράζει.
Ο Ράδιο χρειάζεται όσα κάνεις πιο πολύ απ' ό,τι εγώ.
Ώρα να φύγουμε, προπονητή.
Ώρα να φύγουμε.
-Καλά Χριστούγεννα, Μέρι Έλεν. -Καλά Χριστούγεννα, Ράδιο.
Δώρα.
-Ένας σωρός. -Τι όμορφα.
Χριστούγεννα.
Καληνύχτα, μπαμπά.
Θα σε δω στο σπίτι.
Έτοιμος να φύγουμε;
-Καλά Χριστούγεννα, προπονητή. -Καλά Χριστούγεννα.
-Θέλω να τα δείξω στη μαμά. -Ναι, θα ξαφνιαστεί.
Δεν κρατιέμαι να φτάσω σπίτι.
Είναι τόσο όμορφα. Θα πω στη μαμά για το δέντρο.
-Λες να χωρέσουν όλα στο σπίτι; -Όχι.
ΕΥΧΕΣ ΓΙΑ ΤΑ ΧΡΙΣΤΟΥΓΕΝΝΑ
Αυτό είναι μεγάλο.
Δεν κρατιέμαι να τ' ανοίξω. Είναι όλα πανέμορφα.
Τι λες, πειράζει αν ανοίξεις ένα απόψε;
-Ναι, εντάξει. -Ποιο ν' ανοίξω;
Έχω ένα εδώ. Άνοιξε ετούτο.
-Από ποιον είναι, προπονητή; -Απ' την οικογένειά μου και μένα.
Αλήθεια;
Ελπίζω ότι θα σ' αρέσει.
Είναι ένα ραδιόφωνο.
Άνοιξέ το, δες αν δουλεύει.
Δουλεύει, προπονητή.
Είναι καλό.
Δουλεύει αυτό.
Δουλεύει, μαμά. Έλα, μαμά. Έλα, χόρεψε.
-Έλα, χόρεψε μαζί μου. -Καλά, καλά.
Είναι καλό. Έλα, προπονητή.
-Χριστούγεννα είναι, έλα. -Έλα.
Καλά, καλά.
Δώσ' του, Ράδιο!
Μ' αρέσει ετούτο.
Μ' αρέσει αυτό.
-Ευχαριστώ, προπονητή. -Παρακαλώ.
Ευχαριστώ. Καλά Χριστούγεννα.
Είναι καλό αυτό.
Σιωπή.
Θεέ μου, δεν έχουμε ξαναδεί τέτοια Χριστούγεννα.
-Ωραίες βόλτες φέρνεις, προπονητή. -Έλα τώρα.
Ώστε από σένα πήρε.
Ίσως δεν καταλαβαίνει όλα όσα του διδάσκω, αλλά αυτό το 'μαθε.
Στο νοσοκομείο δουλεύω 16ωρη βάρδια, ως και τα Χριστούγεννα.
Τουλάχιστον απόψε θα περάσω λίγο χρόνο με το παιδί μου.
Χαίρομαι.
Ξέρεις, προπονητή, δεν πάει πολύς καιρός
που σε είδα να έρχεσαι με το φορτηγάκι σου
κι αναρωτήθηκα γιατί κάνεις όσα κάνεις.
Λοιπόν, γιατί κάνεις όσα κάνεις;
Πιστεύω ότι είναι το σωστό.
Υπάρχουν πολλά που είναι σωστά. Δε σημαίνει ότι τα κάνουμε.
Όχι, κυρία μου. Δε σημαίνει.
Ο Τζέιμς μου λέει ότι του χρόνου η ομάδα θα είναι πολύ καλή.
Το ελπίζουμε, αν τα καταφέρουμε.
Θα μου το έλεγες, αν ο Ράδιο ήταν μπελάς.
Δεν είναι καθόλου μπελάς.
Πώς νιώθετε που βγαίνετε από τη φυλακή, Άγγελοι;
ΚΑΛΆ ΧΡΙΣΤΟΎΓΕΝΝΑ ΜΠΑΜΠΆ
Καληνύχτα, γλυκιά μου.
Από όλους εμάς, σε όλους εσάς, να ' χετε όμορφα Χριστούγεννα.
Έχει ψύχρα σήμερα, γι' αυτό μείνετε συντονισμένοι στον WAIM.
Θα σας κρατήσουμε ζεστούς με τις αγαπημένες σας επιτυχίες
όλο το πρωί.
Καλά Χριστούγεννα.
-Έχεις ένα σωρό πράγματα, βλέπω. -Ναι.
Εκεί. Αυτό πάει εκεί.
Θα μου πεις πού τα βρήκες;
Δώρα για μένα.
Αυτό πάει εκεί.
Στάσου.
-Ωραίο χριστουγεννιάτικο... -Όχι, όχι. Αυτό είναι για μένα.
-Πώς σε λένε, μικρέ; -Ράδιο.
Ώστε Ράδιο σε λένε; Εδώ κάτσε.
-Όχι. -Κάτσε δω, είπα.
-Όχι. -Είπα, κάτσε...
Μην κουνιέσαι.
Προχώρα.
-Ράδιο. -Το πήρες το ράδιό σου. Έλα.
-Εσύ είσαι, Νιούνταλ; -Ναι.
Έχει σάντουιτς, αν πεινάς.
-Είδες πόσα παίρνει ο Δρ. Τζ.; -Πόσα;
Το κάνεις πιο δύσκολο απ' όσο θα 'πρεπε, μικρέ.
Για μια σεζόν; Δεν μπορεί.
Κανείς δε βγάζει μισό εκατομμύριο παίζοντας μπάσκετ για μια χρονιά.
-Ποιον έχεις εκεί πίσω, Κότζακ; -Δε μου λέει τ' όνομά του.
Ούτε βδομάδα δεν είν' εδώ, κι έπιασε τον ανώνυμο πολίτη.
Για να δούμε ποιος είναι.
Πότε ήταν η τελευταία φορά που κάναμε σύλληψη στις γιορτές;
Δεν ξέρω.
Να πάρει.
Γεια σου, Ράδιο.
Θέλω να πάω σπίτι.
Θα σε βγάλουμε από κει μέσα.
-Αυτός είν' ο Δρ. Τζ., Ράδιο. -Ο Δρ. Τζ.;
Ωραίο αυτό. Σας άρεσε;
Μ' άρεσε αυτό. Έβαλε καλάθι.
Φέτος είν' η ομάδα του Δρ.Τζ., δεν υπάρχει αμφιβολία.
-Γιατί δε χτενίζεσαι κι εσύ έτσι; -Δε θέλω έτσι τα μαλλιά μου.
Καλημέρα, Ερβ. Γεια σου, Ράδιο.
Ο προπονητής Τζόουνς.
Παρακολουθούμε το Δρ. Τζ.
Ξέρεις τον αστυφύλακα Νιούνταλ;
Όχι, δεν το νομίζω.
Χρειάζομαι κι άλλα δώρα. Αυτό είναι καλό.
Αυτό εδώ θα το βάλω εκεί.
Έλα.
Τι άλλο έχουμε εκεί; Δώσε μου κι άλλο ένα.
Αυτό είν' ωραίο.
-Καλημέρα. Καλά Χριστούγεννα. -Καλά Χριστούγεννα.
Ορίστε.
Αυτό ήταν καλό. Δώσε κι άλλο.
Προπονητή Τζόουνς.
-Πάνε όλα τα δώρα. -Το βλέπω.
Σου 'φερα το καρότσι σου και σου πήρα κάτι να φας.
-Είπα ότι θα πείναγες. -Εντάξει.
Λοιπόν, τι κάνεις; Είσαι καλά;
Καλά.
Ο αδερφός σου είναι μέσα. Θα μείνει ώσπου να 'ρθει η μαμά σου.
Μ' αρέσουν οι τηγανητές πατάτες.
-Πότε θα ξαναρχίσω το σχολείο; -Πολύ γρήγορα.
Η δις Γουίνεβιρ θα μ' αφήσει να μπω στην προτελευταία τάξη.
Έτσι είναι.
Θυμάσαι τι είπαμε. Ότι πρέπει να 'σαι κοντά στους καθηγητές.
Να μην ξεμακραίνεις μόνος σου.
Αυτό που έκανες σήμερα ήταν καλό.
Ήταν καλό αυτό που έκανες με τα δώρα.
Δεν έκανες τίποτα κακό. Καταλαβαίνεις;
Ο Ράδιο δεν έκανε τίποτα κακό.
Είμαι πολύ περήφανος για σένα.
Περήφανος για το Ράδιο.
-Καλημέρα. -Γεια σου, Ράδιο.
Περάστε μέσα.
-Έλα, Ράδιο. Πρέπει να φύγουμε. -Πάμε. Είμαστε έτοιμοι.
Καλημέρα.
-Καλημέρα, Ράδιο. -Καλημέρα.
-Πέρασες καλά στις γιορτές; -Μ' έβγαλαν απ' τη φυλακή.
Όχι! Απαγορεύεται το τρέξιμο.
-Συγγνώμη. -Είμ' ο επόπτης των διαδρόμων.
-Δεν πειράζει, όμως. -Ευχαριστώ, Ράδιο.
Καλημέρα. Τι γίνεσαι;
Κάντε άλματα, Τζάκετς! Κάντε άλματα μεγάλα!
Εξωτερική πάσα στον Κλέι.
Ο Κλέι ρίχνει απ' τα 5 μ. Ωραία!
Συγγνώμη.
Το νου σου στο μαρκάρισμα!
Στο μαρκάρισμα!
Ο Ράδιο να μένει στον πάγκο.
Μείνε στον πάγκο.
-Ποιος; -Εσύ.
Φέρ' τη μπροστά!
Πάσαρε!
Ο Κλέι παίρνει την μπάλα. Βγαίνει από δεξιά.
-Άκυρο το καλάθι. -Επιθετικό φάουλ στον Τζόνι Κλέι.
-15 εκτός ελέγχου. -Με σκοτώνεις. Τάιμ-άουτ!
Το σκέφτηκες καλά, διαιτητή;
-Καλημέρα. -Καλημέρα, Ράδιο.
Ράδιο. Πού είν' η αγκαλιά μου;
Ορίστε η αγκαλιά σου.
-Ποιον έπιασες να τρέχει σήμερα; -Τον Μπίλι Σάμσον.
Τ' ορκίζομαι, μας βγήκες πολύ καλός επόπτης διαδρόμων.
Καλημέρα, Χάνα.
Ξέρετε ποιος είναι; Ο Ράδιο.
Σήμερα το μενού έχει μπριζόλα.
-Τηγανητές πατάτες. -Αυτές μ' αρέσουν.
Μαυρομάτικα φασόλια.
-Έχουμε μαυρομάτικα φασόλια; -Πώς δεν έχουμε.
Έχουμε μαυρομάτικα φασόλια.
-Μπράουνι. -Έχουμε μπράουνι.
-Και ψωμάκια. -Έχουμε ψωμάκια.
-Και αχλάδια. -Τι πράμα;
-Αχλάδια. -Έχουμε αχλάδια.
-Θα τα πούμε αργότερα. -Ναι.
Ε, παιδιά.
Ράδιο.
-Τι μου γίνεσαι; -Τι γίνεται, φίλε;
Πού 'ναι ο Χάνικατ, μεγάλε;
-Είν' εδώ ο προπονητής Χάνικατ; -Έχει φύγει.
Έχει φύγει. Ωραία.
Η προπονήτρια Νταλρίμπλ έχει δίπλα κάτι πράγματα να σου δώσει.
Η κα Νταλρίμπλ.
Μην ανησυχείς, είναι μόνη της. Τα κορίτσια έχουν φύγει.
Δεν μπορώ να το κάνω αυτό.
Εντάξει, μεγάλε. Θ' απογοητευτεί πολύ, όμως.
Δε θες να τη στεναχωρήσεις, έτσι;
Θα τα πούμε.
Κυρία Νταλρίμπλ.
Ράδιο!
Δεν πρέπει να μπαίνεις εδώ.
Κακό παιδί ο Ράδιο.
Προπονητή Τζόουνς.
Όχι, Ράδιο. Όχι.
Αν είχες ξανακάνει κάτι τέτοιο μόνος σου, θα 'ταν αλλιώς.
Άκουσέ με, Ράδιο.
Έχει σημασία να μου πεις γιατί μπήκες στα αποδυτήρια κοριτσιών.
-Με ήθελε η κα Νταλρίμπλ. -Τι σε ήθελε;
-Να πάρω κάτι πράγματα. -Εκείνη σου το ζήτησε;
Εκείνη σου το ζήτησε;
-Όχι. -Ποιος σ' το ζήτησε;
Όχι.
Ποιος σου ζήτησε να μπεις στα αποδυτήρια των κοριτσιών;
Ποιος σου το ζήτησε;
Όχι.
Δεν ξέρω τι πρέπει να κάνω.
Να θυμώσεις με το Ράδιο.
Είσαι διατεθειμένος να το κάνεις;
Να κατηγορηθείς στη θέση άλλου;
Είσαι καλύτερος από μένα. Αυτό έχω να πω για σένα.
Τζόνι, τι γίνεται;
Πήρα επιστολή απ' το Κλέμσον.
Πρόκειται να μου δώσουν υποτροφία μετά του χρόνου.
Με συγχωρείτε, κύριοι.
Πρέπει να μιλήσω στον κο Κλέι.
-Τα λέμε, Τζόνι. -Τι γίνεται, προπονητή;
Εύχομαι να μην ήμουν καθηγητής, ώστε να σε σάπιζα στο ξύλο.
Τι είν' αυτά που λέτε;
Τι σας έχει πιάσει;
Νόμιζα ότι είχες μάθει κάτι τους τελευταίους μήνες. Έκανα λάθος.
-Τι θέλετε να πείτε; -Μη μιλάς χωρίς την άδειά μου.
Λες ότι βγήκες λάδι επειδή έλειπε ο Χάνικατ, μα εδώ αποφασίζω εγώ.
Δεν υπάρχει περίπτωση να παίξεις αύριο βράδυ.
Ναι, καλά.
-Τι είπες; -Προπονητή. Κύριε Κλέι.
-Ποιο είναι το πρόβλημα; -Ακούσατε το πρόβλημα.
Νεαρέ, δε θα μου πουν οι μαθητές τι ακούω και τι δεν ακούω.
Είπε ότι δε θα παίξω αύριο.
-Αυτό σκέφτεστε, προπονητή; -Αυτό λέω.
Λοιπόν, εφόσον ο προπονητής είναι ο αθλητικός διευθυντής
λέω ότι δε θα παίξεις.
Μα παίζουμε με το Γουεστσάιντ. Αν νικήσουμε, παίρνουμε 1η θέση.
Ένας παραπάνω λόγος να εμψυχώνεις τους συμπαίκτες σου τότε.
Κάτι άλλο;
Ευχαριστώ, πείτε στο φίλο σας.
Δε σε "έδωσε" ο Ράδιο, μικρέ.
Υπάρχουν πολλοί άλλοι που είναι πρόθυμοι να το κάνουν.
Μάλιστα.
Εκτιμώ την κατανόησή σας.
Θα μιλήσουμε σύντομα. Ευχαριστώ.
Αυτός ήταν ο τελευταίος.
Μίλησες με τη Μέρι Έλεν;
Δεν την πείραξε. Ξέρει ότι δεν ήταν ιδέα του Ράδιο.
Χάρολντ.
Δε βλέπεις καθαρά τα πράγματα.
Δεν είν' ότι ο Τζόνι τον έπεισε μα ότι ο Ράδιο τελικά το έκανε.
Κι αν την επόμενη φορά είναι κάτι χειρότερο;
-Θα το καταλάβει. -Είσαι σίγουρος;
Τέλος πάντων, είμαι ήδη κάτω από το μικροσκόπιο.
Διευθύνω ένα σχολείο, έχω υπ' ευθύνη μου χίλια παιδιά.
Πρέπει να ξέρω πού οδηγεί αυτό.
Δεν ξέρω, Λου.
Αυτή η απάντηση δεν είν' αρκετή.
Λυπάμαι. Προσπαθώ να τηλεφωνήσω μα δε βρήκα κανέναν απ' τους δύο.
Τηλεφώνησα σε διάφορα μέρη.
Μόλις ήρθε. Θα του το πω.
-Τι συνέβη; -Η μαμά του Ράδιο, μπαμπά.
-Τι έγινε; -Έπαθε καρδιακή προσβολή.
Όχι. Είναι καλά;
Όχι, πέθανε.
Προσπάθησα να βρω εσένα ή τη μαμά αλλά δεν έβρισκα κανένα.
Και μου λένε ότι ο Ράδιο δε βγαίνει απ' το δωμάτιό του.
Δεν ξέρω τι να κάνω, μπαμπά.
Καλά. Φόρεσε το παλτό σου.
Είναι στο δωμάτιό του και κάθεται.
Ερβ.
Ευχαριστώ που ήρθες, προπονητή.
Ο Γουόλτερ θα 'ρθει σε λίγο.
-Πώς είναι ο Ράδιο; -Είναι πολύ ταραγμένος.
Έκανε το σπίτι γης μαδιάμ.
Ράδιο.
Εγώ είμαι. Ο προπονητής.
Ο προπονητής είμαι.
Προπονητή.
Προπονητή Τζόουνς.
Ναι.
-Εσύ είσαι εκεί. -Εκεί είναι ο Ράδιο.
Να κι η μαμά. Η μαμά είπε ότι παίξαμε καλό ράγκμπι φέτος.
Ναι.
Έτσι είπε η μαμά. Παίξαμε καλό...
Δεν έχω τίποτα να πω που θα σε έκανε να νιώσεις καλύτερα.
Μαμά.
Η μητέρα σου ήταν μια καλή, υπέροχη γυναίκα.
Σ' αγαπούσε μ' όλη της την καρδιά.
Πόσο σ' αγαπούσε.
-Ακόμα σ' αγαπάει. -Τον αγαπάει, τον Ράδιο.
Είπε ότι θα 'ναι πάντα στο πλευρό του Ράδιο.
Τζέιμς,
κοίταξέ με.
Κοίταξέ με.
Θα είναι πάντα στο πλευρό σου. Θα είναι.
Το καταλαβαίνεις;
Θα είναι πάντα μαζί σου, εδώ, μέσα στην καρδιά σου.
Θα το ξεπεράσουμε.
Έλα δω, αγόρι μου.
Πού είναι η μαμά μου;
Στάσου μια στιγμή.
Θέλω να σου πω κάτι.
Κάτι που δεν έχω πει σε κανένα.
Στα δώδεκά μου μοίραζα εφημερίδες στα σπίτια.
Κάθε μέρα με το χάραμα.
Δεν υπήρχαν πολλά σπίτια εδώ,
έτσι έκανα πολύ δρόμο
και έκοβα δρόμο απ' το δάσος, από ένα χωματόδρομο.
Κι ένα πρωί περνούσα από κει
κι άκουσα ένα θόρυβο.
Έμοιαζε με ήχο κουνελιού, ξέρεις, που πιάστηκε σε παγίδα.
Μετά κατάλαβα ότι προερχόταν από ένα απ' τα σπίτια εκεί πίσω.
Πήγα με τα πόδια ως εκεί
και δε φάνηκε κανείς, οπότε προχώρησα ως το σπίτι.
Είχε κοτετσόσυρμα γύρω γύρω.
Είπα ότι θα το 'χαν για τα ζώα.
Και άξαφνα είδα κάτι δάχτυλα να βγαίνουν μέσα απ' τα σύρματα.
Και άφησα κάτω το ποδήλατο
κι έπεσα στα τέσσερα
κοίταξα από κάτω κι υπήρχε ένα αγόρι, στην ηλικία μου.
Δεν ξέρω τι πρόβλημα είχε. Κάτι είχε, πάντως.
Τον είχαν εκεί από κάτω.
Και τον κοίταξα κατάματα.
Με κοίταξε κι αυτός.
Καθίσαμε εκεί και κοιτούσαμε ο ένας τον άλλο για λίγο.
Έκανα εκείνη τη διαδρομή για δύο χρόνια, Μέρι Έλεν.
Και ποτέ δεν έκανα το παραμικρό.
Ήθελα να σου το πω αυτό.
Σ' ευχαριστώ, μπαμπά.
-Πόσο θα κάνει να γυρίσει; -Ελπίζω ότι θα 'ρθει αύριο.
Ο αδερφός του, ο Γουόλτερ, μετακόμισε στο σπίτι μαζί του.
Ο Χάνικατ λέει ότι έκανε το σπίτι του λαμπόγυαλο.
Λέει ότι δεν είναι ο μόνος που ξέρει γι' αυτό.
Ο άνθρωπος έχασε τη μητέρα του.
Δε ρώτησα γιατί πιστεύεις ότι ξέσπασε. Ρώτησα αν το γνώριζες.
Γιατί με ρωτάς γι' αυτό;
Ξαναήρθε ο φίλος μας απ' τη διεύθυνση. Ζήτησε εσένα.
Αφότου πέθανε η μητέρα του, έχουν αλλάξει τα πάντα.
Καλή τύχη.
Τον τελευταίο μήνα, πόσο χρόνο πέρασε ο κος Κένεντι μόνος;
Κατά τη διάρκεια της ημέρας.
Κε Τζόουνς.
Τις τελευταίες βδομάδες; Όλοι είχαν το νου τους σ' αυτόν.
Μιλάμε για μια ώρα την ημέρα; Μήπως δύο;
Μια ώρα, ίσως. Μπορεί και μισή ώρα.
Όπως θα μαντέψατε,
η διεύθυνση έλαβε αναφορές για ανακόλουθη συμπεριφορά του.
Τι είδους αναφορές; Από ποιον;
Πως αντιστάθηκε κατά της αρχής,
πως διέλυσε το σπίτι του, εισέβαλε στ' αποδυτήρια κοριτσιών.
Εισέβαλε;
-Ποιος σου πούλησε τέτοιες αηδίες; -Δεν ήρθα για να διαπληκτιστούμε.
Δε διαπληκτίζομαι. Ρωτώ κάτι απλό. Ποιος σου πούλησε τέτοιες αηδίες;
Ρωτώ γιατί όλες ήταν περιπτώσεις όπου δε βρισκόταν υπό επιτήρηση.
Ποιος το λέει αυτό;
Μετά το θάνατο της κας Κένεντι, ο Τζέιμς θα έχει δυσκολίες.
-Για να μείνει εντός σχολείου... -Θα σου πω κάτι, νεαρέ.
Αυτό το σχολείο είναι ο λόγος που τα πάει τόσο καλά.
Μα για να μείνει εντός σχολείου...
Αν τον πάρεις απ' το σχολείο, θα 'ναι σαν να του παίρνεις τη ζωή.
-Έχω μια λίστα από ιδρύματα. -Σιγά μη και δεν είχες.
Μάλιστα, θα επιληφθώ προσωπικά.
Μάλιστα.
Μάλιστα, κυρία μου.
Μάλιστα.
Σοβαρολογείτε;
Αυτό είναι σοβαρό ποσό.
Μάλιστα, θα το κάνω.
Το ίδιο εύχομαι και σ' εσάς.
-Χάρολντ. -Γεια σου, Φρανκ.
-Χρόνια και ζαμάνια. -Ναι, αυτό να λέγεται.
Λοιπόν.
-Τι μπορώ να κάνω για σένα; -Τι έχεις βαλθεί να κάνεις;
Φοβάμαι ότι δεν καταλαβαίνω.
Κάλεσες τη διεύθυνση του σχολείου κι έκανες παράπονα για το Ράδιο.
Με εκδικείσαι που έλαβα τα μέτρα μου με το γιο σου.
Ας μην το κάνουμε προσωπικό.
-Είναι προσωπικό. -Δεν είναι. Έστω κι έτσι, όμως.
Οι πιο πολλοί στο κουρείο δε θα 'χαν ίδια γνώμη μ' εμένα.
Δε θα 'χαν ποια γνώμη;
Είσαι από τους καλύτερους προπονητές στην πολιτεία.
Και με τον Τζόνι και όσα παιδιά θα 'χουμε του χρόνου
είναι καλύτερο να κάνουμε τα πράγματα όπως συνηθίζαμε.
Απλώς θέλεις να 'σαι εκείνος που θα διώξει το Ράδιο απ' το Χάνα.
Τουλάχιστον ξέρω τι ρόλο παίζεις.
Ράδιο. Αυτό είναι το Ο.
Μεγάλος, στρογγυλός κύκλος. Ναι, τώρα δοκίμασε εσύ.
Έλα, μη φοβάσαι.
Έτσι μπράβο, πάρε το μολύβι.
Θα τα καταφέρεις, το ξέρω.
Αυτό είναι.
Να το.
Κοίτα. Τα κατάφερες.
Συγχαρητήρια. Μπράβο σου.
Εδώ γράφει "Ράδιο".
-Κοίτα ποιος γύρισε. -Τι γίνεται, Τζίμι;
Καλωσόρισες, Τζόνι.
Τι είν' αυτό;
Το έφερε λίγο πριν.
Λυπάμαι που θύμωσε μαζί σου ο προπονητής.
Θύμωσε πάρα πολύ.
Ναι, θύμωσε.
Ναι. Θύμωσε πάρα πολύ.
Οι Τζάκετς έχουν καλή άμυνα. Και ο Γουόκερ κλέβει την μπάλα!
Ο Χάνικατ δίνει οδηγίες, καθώς οι Τζάκετς προχωρούν.
Δύο!
Ο Τζάκσον τον στριμώχνει. Κάνει πάσα στον Κλέι!
Ωραία πάσα στον Κάνιγχαμ. Και βάζει ένα εύκολο δίποντο.
Μπράβο!
Ο Κλέι τα κάνει όλα απόψε.
Όσο πιο κοντά, τόσο πιο καλά! Θέλουμε 2!
Ο Κλέι από την άκρη του γηπέδου.
Ωραία!
Ο Τζόνι Κλέι με 17 πόντους.
Και το πρώτο ημίχρονο λήγει με σκορ: Χάνα, 39, Ίσλι, 34.
Ενδιαφέρον το πρώτο ημίχρονο.
Θα μείνεις; Κράτα μου τη θέση.
-Θα μου φέρεις κάτι να πιω; -Αμέ.
Μίλησα με τον κο Τάκερ και τους συναδέλφους του
και όλοι συμφωνήσαμε να κάνουμε μια συνέλευση.
Δε θέλω να μιλήσω γι' αυτόν.
Χάρολντ.
Ξέρω τι σκεφτόσουν.
-Νόμιζα ότι ήσουν μαζί μου. -Πρέπει να βρω την καλύτερη λύση.
-Δεν έχει να κάνει με ποιον... -Με τι έχει να κάνει;
Θυμάσαι που με ρώτησες πού οδηγούσαν όλα αυτά;
Το θυμάσαι;
Ακόμα δεν ξέρω.
Ξέρω ότι δε θα αφήσω το Φρανκ Κλέι να ορίσει τους κανόνες.
Ο Κλέι σώζει την μπάλα.
Χαμηλή πάσα στο Χένρι.
Ωραίο ομαδικό πνεύμα! Οι Τζάκετς ανεβαίνουν κατά 7.
Ο Κλέι ξεπερνά το μαρκάρισμα! Κάνει το άλμα! Ωραίο!
Ο Τζόνι Κλέι στη ρακέτα.
Το Ίσλι ανεβαίνει. Και ο Κλέι κλέβει την μπάλα.
Ωραία πάσα απ' τον Κλέι στον Γκριρ για 2 εύκολους πόντους.
Και οι Τζάκετς τους παίρνουν φαλάγγι σ' αυτό τον αγώνα.
Δεν είν' ωραίο το συναίσθημα;
Ησυχάστε, ησυχάστε.
Είμαι προπονητής μπάσκετ πολλά χρόνια τώρα.
Καμιά ομάδα μου δεν έχει παίξει καλύτερα απ' ό,τι εσείς απόψε.
Τζόνι Κλέι, χαίρομαι που γύρισες.
Κι εγώ χαίρομαι.
Ωραία.
Αύριο να ξεκουραστείτε. Έχουμε ζόρι τη Δευτέρα.
Κοιμηθείτε καλά.
-Μ' ετούτον, έχεις ελπίδες. -Αυτό να λέγεται.
-Ήρθε ο γιος μου. -Πάντα χαίρομαι που σε βλέπω.
-Έπαιξες καλά, γιε μου. -Τριάντα δύο.
Ναι μα τόσες πάσες τι τις θες;
Με την άμυνα που έπαιζαν, μπορούσες να πιάσεις 50.
Πρέπει να επωφελείσαι απ' αυτές τις ευκαιρίες.
-Αντίο, παιδιά. -Θα τα πούμε, Ράδιο.
Γεια σου, Τζόνι. Θα τα πούμε αργότερα.
Τι ήταν αυτό;
Τίποτα.
Άκου, γιε μου, έχεις πολλά να κάνεις του χρόνου.
Δε θέλω τίποτα και κανείς να μπει εμπόδιο. Καταλαβαίνεις;
Δεν είν' ο Ράδιο εκείνος που μπαίνει εμπόδιο, μπαμπά.
Αυτός ο Φρανκ απλώς φοβάται ότι έχεις άχτι το γιο του.
Όταν η Γκλόρια ήταν μωρό, δεν την άφηνα ποτέ μονάχη.
Όπου κι αν πήγαινα, βεβαιωνόμουν ότι ήταν μαζί της η Ίντιθ.
Τηλεφώνησε ο Χάνικατ, το ξέχασα.
Κάποιοι γονείς ζήτησαν συγκέντρωση με τη Λου το βράδυ της Κυριακής.
Μόνο με τη Λου;
Δε νομίζω ότι νοιάζονται για τη δική σου άποψη, τι λες;
Υποθέτω πως όχι.
Τι σόι πατέρας...
Τι σόι πατέρας είσαι συ;
Ίσως ήταν όλα ένα μεγάλο λάθος.
Ο Ράδιο θα ήταν σε καλύτερη μοίρα, αν του βρίσκαμε βοήθεια.
Βοήθεια; Κι εσύ τι του πρόσφερες;
Δε θα ήταν εύκολο πράγμα για σένα και τη Μέρι Έλεν
που διέθετα τόσο χρόνο στο Ράδιο.
Στάσου, Χάρολντ.
Δεν μπορεί να πιστεύεις ότι ήταν λάθος, που ήσουν με το Ράδιο.
-Δώσατε τόσα ο ένας στον άλλο. -Κοίτα όμως πού καταλήξαμε.
Καταλήξατε μ' ένα σχολείο γεμάτο παιδιά που τον αγαπούν.
Κι η Μέρι Έλεν νιώθει το ίδιο.
Ό,τι κι αν πει ή κάνει ο Φρανκ, δε θ' αλλάξει τίποτα.
Δεν είναι ποτέ λάθος να νοιάζεσαι για κάποιον.
Είναι πάντοτε κάτι καλό.
Καλά δε λέω;
-Ευχαριστώ, αιδεσιμότατε. -Να 'σαι ευλογημένος.
Να 'σαι ευλογημένος. Σπουδαίο κήρυγμα.
Πράγματι. Δόξα στον Κύριο.
-Να 'σαι ευλογημένος, Ράδιο. -Δόξα στον Κύριο.
-Προπονητή. -Δόξα στον Κύριο.
Μ' αρέσει πολύ το κήρυγμα.
Όλα τα χέρια είναι του Ιησού
Μ' αρέσει που όλοι τραγουδούν.
Ναι, ήταν ωραία λειτουργία.
Έχω να σου πω κάτι.
Θυμάσαι που μου είπες πως θα πας στην προτελευταία τάξη;
Μιλάς για την κα Γουίνεβιρ. Ναι, η κα Γουίνεβιρ μ' αρέσει.
Κάποιοι λένε να πας στην τελευταία τάξη.
Θα 'ταν σπουδαίο, έτσι δεν είναι; Ξέρεις, να αποφοιτήσεις.
Άκουσέ με, Ράδιο.
Άφησε κάτω το ραδιόφωνό σου.
Άσε το ραδιόφωνο, Ράδιο. Κοίταξέ με.
Δεν είναι κακό να προχωράμε. Όλοι το κάνουν, αργά ή γρήγορα.
Όχι. Μ' αρέσει η προτελευταία τάξη. Αυτή μ' αρέσει.
Όχι. Όχι.
Λέω το μενού τα πρωινά.
Λέω: "θα φάμε χάμπουργκερ και πουρέ πατάτας."
Όταν βλέπω κόσμο στο διάδρομο λέω: "Απαγορεύεται το τρέξιμο".
"Μην τρέχετε". Όλοι ξέρουν ότι το λέει ο Ράδιο. Είμ' εκεί.
Σε όλους αρέσει αυτό. Λένε: "Γεια σου, Ράδιο".
Εντάξει. Θα το συζητήσουμε όταν θα φτάσει το φθινόπωρο.
Ας μην ανησυχούμε γι' αυτό τώρα.
Στο Ράδιο αρέσει το Φθινόπωρο. Τότε αρχίζει το ράγκμπι.
Ράγκμπι. Θα κάνουμε προπόνηση και όλοι θα φοράνε μπλούζες.
Κι ο προπονητής Χάνικατ θα λέει: "Με ψυχή, Χάνα".
Ναι. Εσύ, προπονητή, λες: "Πάρτε το πίσω τέταρτο."
Κι Ράδιο είναι προπονητής για την άμυνα. Αυτό θα είμ' εγώ.
Έτσι είναι. Θα πάρουμε το παιχνίδι.
-Έτσι είναι, Ράδιο. -Θα πάρουμε το παιχνίδι.
Γιατί παίζουμε με ψυχή.
Θα πάρουμε το παιχνίδι.
Αυτός ο άνθρωπος φέρνει αποδιοργάνωση στην κοινωνία μας
κι αποτελεί κίνδυνο για τους μαθητές μας.
Ευχαριστώ, κε Κλέι.
Εντάξει. Κατανοώ πώς μπορεί να νιώθετε κάποιοι από σας.
Ζητώ μόνο, αν αποφασίσουμε ότι δεν υπάρχει άλλη λύση,
να προξενήσουμε όσο το δυνατό λιγότερο πόνο.
Καλά. Χάνικατ, υπάρχει κάτι που θα 'θελες να προσθέσεις;
-Καλησπέρα, Ντελ. Ντον. -Χάρολντ.
Καλησπέρα σε όλους.
Γεια σου, Λου.
-Τι κάνεις; -Καλά είμαι. Καλά.
-Εσύ τι κάνεις; -Καλά.
Θα σου τηλεφωνούσα.
-Φίσκα το μαγαζί απόψε, Ντελ. -Ναι, προπονητή.
Ξέρετε τη γυναίκα μου, Λίντα, και την κόρη μου, Μέρι Έλεν.
-Καλησπέρα. -Καλησπέρα, κυρία μου.
Σήμερα το πρωί μίλησα στο Ράδιο.
Του εξήγησα ότι πρόκειται να υπάρξουν κάποιες αλλαγές.
Δεν πήρε πολύ για να δω ότι όσο πιο πολύ μιλούσα,
τόσο λιγότερο καταλάβαινε.
Συμβαίνει πολύ συχνά εδώ γύρω.
Ως παίκτης είχα έναν προπονητή
που μου έλεγε να βάζω τις σωστές προτεραιότητες.
Έλεγε: "Σκέψου τι έχει σημασία".
"Όλα τ' άλλα να τα κάνεις πέρα".
Αγαπώ το ράγκμπι.
Αγαπώ ό,τι έχει σχέση μ' αυτό.
Αγαπώ τα βράδια της Παρασκευής, όταν ζητάς μια νίκη
και τα πρωινά του Σαββάτου, όταν την έχεις βρει.
Αλλά δεν είναι αυτό που έχει σημασία τώρα.
Έχουμε έναν νεαρό που δε λογαριάζουμε.
Ο ίδιος νεαρός που μετά βίας μίλαγε όταν τον πρωτογνωρίσαμε
και που τώρα κάνει ανακοινώσεις στα μεγάφωνα.
Ο ίδιος νεαρός που πήρε διακριτικό της ομάδας πέρυσι,
αλλά που ποτέ δεν το φοράει, γιατί δεν έχει λεφτά για μπλούζα.
Τώρα του ζητάμε να φύγει.
-Δεν του ζητάμε να... -Ο άνθρωπος δεν τελείωσε.
Ξέρω ότι κάποιοι από σας δεν ξέρουν ή δε νοιάζονται
για όσα έμαθε ο Ράδιο τους μήνες που πέρασαν.
Η αλήθεια είναι
ότι δεν διδάξαμε εμείς το Ράδιο.
Ο Ράδιο δίδαξε εμάς.
Ο τρόπος που μας φέρεται
είν' ο τρόπος που θα θέλαμε να φερόμαστε έστω κάποιες φορές.
Ξέρω ότι κάτι πρέπει να γίνει. Πρέπει να υπάρξει κάποια αλλαγή.
Κι ότι δεν μπορώ ν' αφήσω να ξανασυμβεί ό,τι συνέβη πέρυσι.
Έτσι αποφάσισα να παραιτηθώ από επικεφαλής προπονητής ράγκμπι.
Είδες τι έκανες, Φρανκ;
Θα 'θελα να συνεχίσω να διδάσκω, αν γίνεται.
Θα 'χω το νου μου στο Ράδιο, ώστε να μην μπλέκει σε μπελάδες.
Και να περάσω πιο πολύ χρόνο
με κάποιους άλλους που παραμέλησα αυτά τα χρόνια,
όσο έχω ακόμα την ευκαιρία.
Όσο κι αν αγαπώ το ράγκμπι, πιο σημαντικό είναι να επανορθώσω.
Ωραίο καφέ είχες απόψε, Ντελ.
-Σας ευχαριστώ. -Καληνύχτα.
Αυτό ήθελες;
Άξιζε τον κόπο;
-Τι παλαβή ιδέα. -Δεν το περιμένατε, έτσι;
Δεν το πιστεύω ότι θα σταματήσεις να κάνεις προπονήσεις.
3 ΜΗΝΕΣ ΑΡΓΟΤΕΡΑ
Το βρήκα. Κάτω απ 'το στρώμα, με όλα τα υπόλοιπα.
Εντάξει.
Είσαι πολύ ωραίος.
Ευχαριστώ, Μέρι Έλεν.
Θα σας δω εκεί έξω.
-Πάει, έφυγε. -Κατέβασε το γιακά σου.
Είσαι ωραίος. Πολύ ωραίος.
Ξέρεις πού θα είμαστε, έτσι;
Ναι.
-Είμαι πολύ περήφανος για σένα. -Εντάξει, προπονητή.
-Να με, λοιπόν. -Ράδιο.
Γεια σου, Τζόνι. Τι γίνεσαι;
-Άκουσα ότι πήρες διακριτικό. -Ναι, μου δώσανε διακριτικό.
Εγώ και τα παιδιά σκεφτήκαμε ότι θα θες κάπου να το βάλεις.
-Για το Ράδιο είν' αυτό; -Ναι.
-Για δες! -Σου πηγαίνει πολύ, μεγάλε.
Ευχαριστώ, Τζόνι.
Συγχαρητήρια, μεγάλε
και σ' ευχαριστώ πολύ.
Πατρίσια Αν Γίαργουντ.
Ευχαριστώ, Ράδιο. Είσαι πρώτος.
Ευχαριστώ.
Θα 'θελα επίσης να απευθύνω ιδιαίτερες ευχαριστίες
στον επίτιμο απόφοιτό μας,
κο Τζέιμς Ρόμπερτ Κένεντι.
Μπράβο σου, Ράδιο!
Ο οποίος αποφάσισε να επιστρέψει το ερχόμενο φθινόπωρο
ως μαθητής της προτελευταίας τάξης στο Χάνα,
όπου θα είναι ευπρόσδεκτος για όσα χρόνια θελήσει να μείνει.
-Ξαναβρήκατε βοηθό προπονητή. -Πράγματι.
Εκείνη τη στιγμή ο άντρας μου καμάρωνε πιο πολύ
απ' όσο αν η ομάδα του κέρδιζε τίτλο πρωταθλήματος πολιτείας.
Ο Ράδιο ήταν πλέον επίσημο μέλος του λυκείου Χάνα
και μέρος της ζωής μας, για πάντα.
ΛΥΚΕΙΟ ΧΑΝΑ 26 ΧΡΌΝΙΑ ΑΡΓΌΤΕΡΑ
Αν βρεθείτε στο Άντερσον το φθινόπωρο, να πάτε νωρίς.
Θα δείτε τον άνθρωπο που αποκαλούν Ράδιο
να οδηγεί τους Γέλοου Τζάκετς μέσα στο γήπεδο.
Έχει πια περάσει τα πενήντα
και είναι ο πιο αγαπημένος προπονητής που είχε ποτέ το Χάνα.
Ο προπονητής Χάρολντ Τζόουνς.
Ο Χάρολντ Τζόουνς;
Προσφάτως μπήκε στο πάνθεον των προπονητών της Ν. Καρολίνας.
Συνταξιοδοτήθηκε ως καθηγητής μα διατηρεί τη μεγάλη του φιλία
με τον αγαπημένο τελειόφοιτο του Χάνα.
Έτοιμοι!
Γκολ!